Amedyaz-a yettuɣal ɣer tgemmi tamensayt deg lebni n tezlatin-is, ad t-naf yessemras inzan i wakken ad yefk lǧehd i yinaw-is, syin akkin i wakken ad d-ibeggen cbaḥa n wawal, wa ad yessnerni inumak. Deg tefɣulin i nesleḍ tuget n yinzan mxalafen, ɣef waya neɛreḍ ad d-nessegzi anamek n yal yiwen i yesseqdec, mebla ma nettu yessemres ula d tiqsiḍin. Ula deg tmeɣrut ad tnaf mazal-it yeṭṭef deg talɣa tamensayt (Si Muḥ U Mḥend) deg tuget n tezlatin-is.